REGOLAMENT TAL-KUMMISSJONI (KE) Nru 1744/2004
tas-7 ta' Ottubru 2004
li jemenda r-Regolament (KE) Nru 1490/2002 rigward it-tibdil ta’ Stat Membru relatur
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li jikkonċerna t-tqegħid fis-suq ta’ prodotti għal protezzjoni tal-pjanti (1), u b’mod partikulari t-tieni subparagrafu ta’ l-Artikolu 8(2) ta’ dan,
Billi:
(1)
Fi qbil mad-Direttiva 91/404/KEE, il-Kummissjoni għandha twettaq programm ta’ ħidma għall-eżamia gradwali tas-sustanzi attivi fis-suq, sentejn wara d-data ta’ notifika ta’ dik id-Direttiva.
(2)
It-tielet stadju tal-programm ta’ ħidma huwa provdut fir-Regolament tal-Kummissjoni (KE) Nru 451/2000 (2) u (KE) Nru 1490/2002 (3).
(3)
Artikolu 10(3) tar-Regolament (KE) Nru 1490/2002 jirreferi għall-possibilità li terġa’ tassenja sustanza lil Stat Membru ieħor, jekk l-Istat Membru relatur ma jistax jirrispetta l-limitu ta’ żmien għas-sottomissjoni ta’ l-abbozz tar-rapport ta’ stima lill-EFSA.
(4)
Franza infurmat lill-Kummissjoni li ma tistax tissottometti l-abbozz tar-rapport ta’ stima għas-sustanza Teflubenzuron fil-perjodu ta’ żmien provdut fl-Artikolu 10(1) ta’ dak ir-Regolament. Ir-Renju Unit indikat ir-rieda tagħha li ssir Stat Membru relatur għal din is-sustanza attiva. Irid jiġi provdut żmien suffiċjenti għall-Istat Membru relatur ġdid biex iħejji abbozz tar-rapport ta’ stima u konsegwentament din is-sustanza għandha tiċċaqlaq minn Parti A għal Parti B ta’ Anness I.
(5)
Id-Deċiżjoni (KE) Nru 1490/2002 għalhekk għandha tiġi emendata kif xieraq.
(6)
Il-miżuri provduti f’din id-Deċiżjoni huma fi qbil ma’ l-opinjoni tal-Kumitat Permanenti għall-Katina Alimentari u s-Saħħa ta’ l-Annimali,
ADOTTAT DAN IR-REGOLAMENT:
Artikolu 1
L-Anness I tar-Regolament (KE) Nru 1490/2002 huwa emendat kif ġej:
(1)
F’ Parti A, l-annotazzjoni għat-Teflubenzuron hija mħassra
(2)
F’ Parti B l-annotazzjoni li ġejja hija mdaħħla f’ordni alfabetiku:
“Teflubenzuron - Ir-Renju Unit - BAS-BE”
Artikolu 2
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmula fi Brussel, nhar is-7 ta' Ottobru 2004.